經數: 一八五九

經名: 肇論疏卷上

頁數: 一七一

上	欄

宗是宗本. 謂此無生畢竟空. 是般若所鑒之

境. 萬物之宗本也

自非聖明特達下第二明眞智也. 聖明卽

般若也. 非是般若奇特明達. 何能以神情. 契

合中道非有非無之理哉. 卽此非有非無. 是

中道畢竟空. 故云有無之間耳

是以至人通神心於無窮下第三合明境智

相契會也. 以神心觀無窮之理. 故云通神心

於無窮. 不爲有物之所滯□. 故云窮所不能

滯也. 極耳目於視聽聲色所不能暇者. 縱耳

聽聲. 不爲聲所惑. 縱目睹色. 不爲色所迷也.

豈不以其卽萬物之自虛下. 良以萬物是虛.

故縱視聽. 不爲聲色所惑耳. 累者勞累也. 是

1以乘眞心2以理順則無滯而不通者. 順謂

諸法是空. 不違正道也. 乘御般若之心. [&FFFF]#理

順空之道. 則無有滯□而不通暢也. 有本作

履字. 亦可然也. 謂履踐順空之道耳. 審一

氣以觀化故所遇而順適者. 化謂萬化也. 適

謂往適也. 莊子內篇大宗師章云. 彼3方且興

造物者. 爲人而遊乎. 天地之一氣. 郭注云. 皆

冥之. 故無二也. 莊子外篇北遊章云. 人之生

也. 氣之聚也. 是其美者爲神奇. 其不美者爲

臭腐臭腐復化爲神奇神. 奇復化爲臭腐. 故

曰通天下一氣也. 離騷第六卷遠遊章云. 順

凱風以從遊. 至南巢而一息. 見王子而宿之.

審一氣之和德. 王逸注云. 究問4元5釋精之

□要也. 今借此等諸言. 以目一道也. 無滯而

不通故能混雜致淳者. 莊子云. 衆人役役. 聖

人愚芒. 參萬歲而一成紀. 今借此語. 以喩不

中	欄

二法門. 若能無滯不通. 卽是不二法門也. 所

6遇順7適則觸物而一者. 所逢遇皆以般若

觀之. 知其皆空. 無有滯□. 是則萬法一相無

相也. 如此則萬像雖殊而不能自異者. 旣同

一相. 所以不異也. 不能自異故知像非眞像

者. 一相無相. 所以像卽非像. 下覆上意也. 然

則物我同根是非一氣者. 物是外物. 我者己

身. 同一無相. 故曰同根. 同一正道. 故曰一氣

也. 潛微幽隱殆非群情之所盡者. 潛是潛藏.

微是微細. 幽是幽深. 隱是隱映. 以難見故. 非

諸人所能窮盡也. 殆者. 爾雅云危也. 廣雅云

敗也. 鄭玄注禮云幾也. 毛長注傳云始也. 今

取其音幾. 幾者近也

故頃爾談論下第二破異見也. 頃者俄頃.

謂少許時也. 此頃諸家作論. 多有不同. 良

以虛宗玄妙故. 談者不得其實. 致成異見耳.

夫以不同而適同有何物而可8同者. 以用也.

適往也. 以不同之情. 往取同理. 何由可得同

耶. 有本作釋字. 皆謂解也. 故衆論競作而性

莫同焉者. 總明諸家作論理性不同也. 何則

心無者下. 正出諸家不同之論也. 然不同之

論. 非止一家. 今略破三家. 餘可知矣. 心無

者. 破晉朝支憫度心無義也. 世說注云. 憫度

欲過江. 與一□道人爲侶. 謀曰. 若用舊義往

江東. 恐不辨得食. 便立心無義. 旣此道人

不成度江. 憫果講此義. 後有□人來. 先道人.

語云. 爲我致意. 憫度心無義那可立. 此法權

救飢耳. 無爲遂負如來也. 從是以後此義大

行. 高僧傳云. 沙門道□頗有才力. 常執心無

下	欄

義. 大行[&FFFF]#土. 竺法汰曰. 此是邪說. 應須破

之. 乃大集名僧. 令弟子曇一難之. 據經引理.

折駁紛□. □杖其口辨. 不肯受屈. 日色旣暮.

明旦更集. 慧遠就席. 攻數番. 問責鋒起. □自

覺義途差異. 神色漸. 動塵尾□案. 未卽有答.

遠曰. 不疾而速. □軸何爲. 坐者皆笑. 心無之

義. 於是而息. 今肇法師亦破此義. 先□其宗.

然後破也. 無心萬物. 萬物未嘗無. 謂經中言

空者. 但於物上不起執心. 故言其空. 然物是

有不曾無也. 此得在於神靜失在於物虛者.

正破也. 能於法上無執故名爲得. 不知物性

是空故名爲失也

卽色者明色不自色下第二破晉朝支道林

卽色遊玄義也. 今尋林法師卽色論. 無有此

語. 然林法師集. 別有妙觀章. 云夫色之性也.

不自有色. 色不自色. 雖色而空. 今之所引. 正

此引文也. 夫言色者9當色色卽色豈待色色

而後爲色哉者. 此猶是林法師語意也. 若當

色自是色. 可名有色. 若待緣色成果色10者.

是則色非定色也. 亦可云若待細色成粗色.

是則色非定色也. 此直悟色不自色未領色

之非色者. 正破也. 有本作悟. 有本作語. 皆得

也. 此林法師但知言色非自色因緣而成. 而

不知色本是空. 猶存假有也

本無者下第三破晉朝竺法汰本無義也.

情尙於無多觸言11而賓無者. 情多貴尙此無

也. 觸言皆向無也. 賓者客也. 客皆向主. 今本

無宗. 言皆向無也. 爾雅云. 賓服也. 言服無故

云賓無耳也. 故非有有卽無非無無12卽無者.

經數: 一八五九

經名: 肇論疏卷上

頁數: 一七二

上	欄

謂經中言非有者. 無有此有也. 言非無者. 無

有彼無也. 尋夫立文之本旨者. 有本作文. 有

本作無. 今用文也. 謂尋經文本意也. 直以非

有非眞有非無非眞無者. 眞實也. 非實定是

有. 故言非有. 非實定是無. 故言非無耳. 何

必非有無此有非無無彼無者. 不言非有無

□此有. 非無無□彼無也. 此直好無之談者.

直是好尙於無. 故觸言向無耳. 豈所謂順通

事實卽物之情哉者. 不順萬事之實性. 不得

卽物之實性也

夫以物物於物下第三明作論意也. 以物

名名有物. 故云以物物於物. 以物名名非物.

故言以物物非物. 以物名名有物. 則有物體

之可名. 故云則所物而可物. 以物名名非物.

則無物體之可名. 故云雖物而非物也. 是以

物不卽名而就實者. 物體自別. 不卽以名字

爲物實也. 名不卽物而履眞者. 名字又別. 不

卽以物體爲名之眞也. 然則眞諦獨靜於名

敎之外下. 俗諦之物. 尙名不卽實. 實不卽名.

眞諦之理. 名敎之所不及. 故云獨靜於名敎

之外也. 旣非名敎所及. 文言豈能辨得眞諦

乎. 不能杜默聊復□言以擬之者. 杜塞也□

者. 小雅云. 措置也. 今作□字. 義亦同也. 理

雖不可言. 試以言理也

摩訶衍論云諸法亦不有相亦不無相下第

二正是論文也. 文中有六. 第一引敎以明空.

第二據理以明空. 第三重引敎以明空. 第四

重據理以明空. 第五就名實以明空. 第六結

會以明空. 引敎據理. 所以爲異者. 引敎則先

中	欄

引經. 然後釋成. 據理則先明所以. 然後引

經論帖釋也. 今初引敎文有三段. 第一正引

兩論以明空. 第二解釋論意. 第三引經證成.

今初. 言摩訶衍論者. 大智度論也. 通指一部

論意. 亦可但指論中一文. 文云. 譬如鏡中像.

非鏡亦非面. 非有亦非無也. 中論者. 通指一

部論意. 亦可但指論中一文. 文云. 若使無有

有. 云何當有無. 有無旣已無. 知有無者誰也.

而言第一眞諦者. 自從者字已上. 是二論之

文. 今言第一. 肇法師之語. 明此兩論所說. 是

第一義諦. 亦名眞諦. 故合說也

尋夫不有不無者下第二解釋二論之意

也. 豈謂滌除萬物杜塞視聽下. 滌除是洗蕩

也. 老子云. 滌除玄覽能無疵乎. 今借此語用

也. 杜猶是塞也. 寂寥者. 老子云. 寂兮寥兮獨

立而不改. 釋者云. 無聲曰寂. 無色曰寥. 此意

言. 非謂斷空始爲眞諦也. 誠以卽物順通故

物莫之逆者. 誠信也. 卽萬物之有爲空. 故云

順通. 順通故無阻逆也. 卽僞卽眞故性莫之

易者. 卽俗諦之僞. 眞諦之眞. 非謂改變俗

諦. 別明眞諦也. 性莫之易故雖無而有者. 卽

有是空. 雖空猶是有也. 物莫之逆故雖有而

無者. 卽萬物順通性空. 當知雖有而是空也.

雖有而無所謂非有下. 雖有而是無. 當知非

定有. 下句反此也. 如此則非無物也物非眞

也者. 非無物也. 明非無也. 物非眞也明非有

也. 亦可直云非是無物. 但物非眞有之物耳.

物非眞物於何而可物者. 旣云非眞. 何處有

此物乎

下	欄

故經云下第三引五經證成也. 今引維摩

經也. 經云. 色卽是空. 非色滅空. 謂色性卽是

空. 非謂滅色然後始空也. 而云敗者. 古經也.

壞敗是毁敗. 亦是滅義. 以明夫聖人之於物

也卽萬物之自虛者. 以明兩字. 或可屬上.

或可屬下. 唯莊子應屬上. 今此文意則將

屬下也. 後亦然. 明聖人見萬物之性自空耳.

豈待宰割以心通哉者. 小雅云. 宰治也. 割謂

裁也. 卽色是空. 不須宰割破壞. 然後方乃通

於空也. 是以寢疾有非眞之談超日有卽空

之稱者. 前引一經. 此引兩經. 後更有兩經也.

寢疾謂維摩經也. 彼經云. 菩薩病者非眞非

有. 衆生病亦非眞非有也. 超日者. 超日明經

也. 彼經云. 不有受不何命四大虛也. 然則三

藏殊文統之者一者也. 三藏謂修多羅毘曇

毘尼. 雖言跡異端. 以理統之. 莫終不歸畢

竟空也. 故放光云第一眞諦無成無得下. 據

第一義諦. 無有成佛. 無有得涅槃. 世諦則有

耳. 夫有得則是無得之僞號下. 諸本皆云. 成

得則是無得之僞號. 今依古本. 有得爲正也.

准下無得句. 義亦應然. 實是無得. 而云有

得是假僞之名. 無得反此也. 眞名故雖眞而

非有者. 諸本皆云. 雖得而非得. 今依古本. 雖

眞而非有也. 准下僞號句. 義亦應然也. 雖

曰眞名仍非是有. 僞號反此也. 是以言眞未

嘗有者. 覆前兩句也. 二言未始一下. 眞僞兩

言不一. 而有無二理不殊也. 故經云眞諦俗

諦謂有異耶下. 此是大品經第二十二卷道

樹品中問此也. 此經直辨下. 釋前經中問答

經數: 一八五九

經名: 肇論疏卷上

頁數: 一七三

上	欄

意也. 眞諦明非有下. 據眞則非有. 據俗則非

無也. 豈以二下. 不以諦名有二. 則謂法體有

二也

然則萬物果有其所以不有下第二據理以

明空也. 文中有二. 先正據其以明空. 後引

二經證成也. 今言然則者. 若然則皆空也.

果者果敢決定義. 所以者是義也. 萬物有

不有義. 有不無義. 故云爾也. 有其所以不

有故雖有而非有者下. 諸本多云. 有其所以

不無. 今勘古本. 正應言不有. 文義亦應然也.

人謂萬物是有. 今明萬物有不有義. 故雖有

非是有. 下句反此也. 雖無而非無無者不絶

虛者. 雖是無而非定無. 則此無. 不同大虛永

絶. 下句反此也. 若有不卽眞無不夷跡者. 有

非定有. 故云不卽眞. 無不泯滅. 故云不夷跡.

夷平也. 老子云. 視之不見名曰夷也. 跡者事

相之跡. 卽事是無. 不待夷平然後始無耳. 然

則有無稱異其致一也者. 名殊而理一也

故童子歎曰下第二引二經證成也. 童子

者. 維摩經中長者子寶積也. 言佛說法非定

是有. 亦非是無. 皆從因緣而有也. 瓔珞經云

者. 此是大纓絡經也. 彼經第十三卷初. 文殊

師利問云. 一切諸佛轉法輪. 爲有轉耶. 爲無

轉耶. 佛言諸佛正法. 亦不有轉. 亦不無轉. 文

殊復問. 云何亦不有轉亦不無轉. 佛言諸法

空故. 亦無有轉. 亦無無轉也. 此乃衆經之微

言者. 諸經中微妙之言也

何者謂物無耶則邪見非惑下第二解釋經

意也. 邪見見無. 若謂物定是無. 則邪見應

中	欄

非是惑乎. 謂物有則耶常見爲得者. 常見見

有. 若謂物定是有. 則常見應非是惑乎. 以物

非無故下. 覆上句可見也. 然則非有非無信

眞諦之談者. 非有非無是眞諦敎也

故道行云心亦不有亦不無下第三章重引

敎以明空也. 初安故字. 似如引證. 看後語勢.

乃是開章也. 文中有二. 前引一經一論以明

空. 後單引一論以明空. 今初文二. 前正引一

經一論以明空. 後釋經論意. 今初也. 中論云

者. 此通引中論意也. 亦可是四諦品偈. 偈

云. 衆因緣生法. 我說卽是空. 亦爲是假名. 亦

是中道義也. 尋理卽其然矣. 此經論所說理

如然也

所以然者下第二解釋經論意也. 文中二.

先釋非有. 後釋非無. 今初也. 豈待緣而後有

哉者. 有若定有. 不須待緣生方有也. 譬彼眞

無下. 此擧大虛之無. 以喩有也. 若有不能

自有待緣而後有下. 有要待緣. 明知非有也.

有非眞有下. 結明有空也. 不無者下. 釋非無

也. 夫無則湛然不動下. 若湛然不動. 始可名

爲無也. 萬物若無則不應起者. 無若定無. 則

不應緣會而起也. 起則非無者. 以緣起而生.

故知非無也. 以明夫緣起故不無也者. 明知

緣起故非無也. 而言以者. 以用也

故摩訶衍論云下第二單引一論以明空

也. 文中有二. 前正引論. 後釋論意也. 一切諸

法一切因緣故應有者. 諸法皆從因緣故有

也. 一切諸法一切因緣故不應有者. 諸法皆

從緣故. 非定有也. 一切無法一切因緣故應

有者. 諸法本無. 從緣故有也. 一切無法一切

下	欄

因緣故不應有者. 諸法從緣有者. 以從緣故.

非定有也

尋此有無之言下第二釋論意也. 上來兩

對各各相反. 如此相反. 非徒然也. 尋此語意.

是明非有非無中道耳. 此是理一稱二其文

有似不同者. 只是一物. 而言非有非無. 故云

稱二. 言非有似異非無. 言非無似異非有. 故

云不同也. 苟領其所同則無異而不同者. 苟

且也. 所同者. 謂中道也. 言非有非無皆明中

道. 中道旣同. 故無不同也.

然則萬法果有其所以不有下第四重據理

以明空也. 文中有三. 先正明空. 次覆疏解釋.

後引經證成. 今初. 據理意同前章也

何則欲言其有下第二覆疏解釋也. 有非

眞生者. 假緣而生. 故非眞生. 非眞生故. 不得

言有也. 事像旣形者. 萬事萬像皆已形現. 皆

已形現. 不得言無也. 像形不卽無. 非眞無

非實有者. 事像形現. 不卽是無. 有非眞生. 非

是定有也. 然則不眞空義顯於玆矣者. 正以

非眞實有. 故言不眞. 旣非實有. 所以言空. 論

之得名. 從此義也

故放光云下第三引經證成也. 譬如幻化

人者. 此有三譯. 一者. 連三句通成一段. 二

者譬如幻化人爲句. 後兩句相著也. 三者. 譬

如幻化人非無幻化人爲句. 已後爲一段. 今

且從初也. 幻化異者. 從無起有爲化. 從有起

有爲幻也. 非無幻化人幻化人非眞人者. 非

無卽非無也. 非眞卽非有也

夫以名心物物無當名之實下 第五就名實

經數: 一八五九

經名: 肇論疏卷中

頁數: 一七四

上	欄

以明空也. 文中有二. 前正明空. 後引經論證

成. 今初也. 將名取物. 物非是名. 故云物無當

名之實也. 以物心名名無得物之功者. 將物

取名. 名非是物. 故云名無得物之功也. 物無

當名之實下. 覆疏前句也. 是爲名不當實下.

又覆疏上句. 直明名非實. 實非名耳. 名實無

當萬物安在者. 名不當實. 則名非名矣. 實不

當名. 則實非實矣. 名實不當. 萬物皆空. 故云

安在. 安在者何在也

故中觀云下第二引經論證成也. 先引中

觀論. 後引成具等經. 今云物無彼此者. 通

是中論意也. 亦可別指觀苦品一偈. 偈云. 自

作若不成. 云何彼作苦. 若彼人作苦. 是亦名

爲作. 今取此意反證也. 此彼莫定乎一名下.

此不定此. 彼不定彼. 而惑者謂爲定有此彼

也. 必然者決定也. 志者志意. 意有記錄故名

爲志耳. 然則彼此初非有惑者初非無者. 彼

此無定性. 故云非有. 於惑者則元不無也. 旣

悟此彼之非有又何物而可有哉者. 彼此在

物旣無. 彼此又無物也. 故知萬物非眞假號

久矣者. 號名也. 以非眞是假. 故名爲空. 是

以成具立1釋名之文下. 引成具及大品經證

成也. 先引成具經及莊子. 後引大品. 今引成

具經. 兼引莊子. 則成此義也. 成具光明定意

經云. 是法無所有. 强爲其名也. 莊子云. 以指

喩指之非指. 不若非指喩指之非指. 以馬喩

馬之非馬. 不若非馬喩馬之非馬. 此意云. 此

以此指爲指. 將彼指爲非指. 彼亦以彼指爲

指. 將此指爲非指. 於馬亦然. 各有一彼此. 則

中	欄

彼此無定. 各有一是非. 則是非無定也. 而言

園林者. 莊子爲膝園吏. 故云爾也. 如此則深

遠之言於何而不在者. 無彼無此. 此是深言.

成具固已有之. 莊子亦作此說也. 是以聖人

乘千化而不變下. 以萬法是空. 故聖人變之.

而不染也. 千化萬變者. 意言多也. 變化非一.

故云千化. 惑倒非一. 故云萬惑. 雖乘千化. 出

生入死. 而不爲生死所染. 故云不變. 雖履

萬惑. 無所不爲. 而不爲倒惑所壅. 故云常通

也. 必以其卽萬物之自虛下. 以法自空. 不假

將空觀. 2本空法也. 經云甚奇世尊下. 引大

品經證成也. 彼經云. 如來建立衆生於實際.

古本云立處. 今引古大品文也. 明一切諸法

是實際. 能令衆生知諸法皆是眞際. 故云爲

諸法立處也. 非離眞而立處下. 非是離眞際.

別建立衆生於眞際. 卽明衆生是眞際. 故云

立處卽眞也

然則道遠乎哉下第六會結以明空也. 道

謂無生眞理也. 聖謂般若眞智也. 道遠乎哉

者. 言不遠也. 觸事皆是道. 更無別道耳. 聖遠

乎哉. 言不遠也. 體悟卽是聖. 更無別有聖人

肇論疏卷上

大唐開元二十三年. 歲在乙亥. 閏十一月

三十日. 楊州大都督府江都縣白塔寺僧

玄湜. 勘校流傳曰本國大乘大德法3師

使人發促無暇寫. 聊附草本. 多不如法.

幸恕之. 後叡師源師還更附好本耳

4天平勝寶六年七月十九日寫竟

信定篁

下	欄

文永二年七月十三日. 於光明山東谷往

生院. 敬奉書寫了. 願以書寫力. 自他開慧

眼矣(同移點了)

三論宗  智舜(春秋六十七)

永仁二年(甲午)十月十五日. 於東大寺新禪

院. 以古本□合之次. 任愚推加點畢. 魯魚

之至. 越度有多歟. 頗雖有其恐. 粗鑿荒途.

後哲必加修治而已

抑今古本. 文字多不定也. 就中日本國大

乘大德法師者. 指道慈律師5耳

三論圓宗沙門  聖然

正安二年(庚子)二月一日. 於八幡宮法園寺.

以先師上人第二傳點本. 重加□點了

沙門   然(悟習刃)

肇論疏卷中

釋元康撰

般若無知論

此論第三明因申般若敎也. 而言般若者. 梵

音. 此云智慧也. 無智者. 無有取相之知耳. 常

人皆謂般若是智. 則有知也. 若有知則有取

著. 若有取著卽不契無生. 今明般若眞智. 無

取無緣. 雖證眞諦. 而不取相. 故云無知

夫般若虛玄下此論文有三章. 第一正是

本論. 第二劉公致問. 第三肇師釋答. 今初. 本

論之中. 文有三章. 第一先序般若之因由. 第

二正標無知之宗旨. 第三問答料簡. 今初序

經數: 一八五九

經名: 肇論疏卷中

頁數: 一七五

上	欄

中. 文月四段. 第一標宗旨. 第二序什師. 第三

歎秦王. 第四明論意. 今初也. 般若之法. 無相

故虛. 幽隱故玄. 玄黑也. 幽深難測. 義如玄

黑. 河上注老子云. 玄天也. 此亦以天遠難明

義. 同幽黑也. 蓋是三乘之宗極誠眞一無差

者. 蓋者不定之辭也. 謂是而未敢爲是. 故

云蓋是也. 三乘皆有般若. 皆因般若而得成

道. 皆以般若爲宗本. 皆以般若爲至極. 然有

深淺不同. 故有大小之異. 以此義故. 信般若

是眞是一無差之法也. 然異端之論紛然久

矣者. 般若之法. 理性無差. 比者學人釋有差

異. 以其不能明般若之性. 故異說不同. 卽如

遠法師集云. 聞壹公以等智爲般若. 情實不

甘. 卽其事也. 何者. 等智者是共有之智. 上下

是同. 如涅槃經云. 一切衆生. 皆有三種等智.

所謂□欲. 恐怖. 飮食. 小乘依此. 故立等智.

此是粗近. 未爲深妙. 豈以此智而爲般若乎.

道一師不解. 故云以此爲般若耳. 今肇法師

亦迪此義. 故云爾也. 亦可常人或謂般若有

知. 或謂無知不能分別. 今□此爲異端耳

有天竺沙門下第二序什法師也. 高僧傳

云. 什法師父. 是天竺國宰相子. 名鳩摩羅焰.

祖父當紹位. 乃避位不受. 東遊龜玆. 龜玆王

帛□妹. 體有赤□. 法生智子. 諸Ｃ□之. 皆

不肯應. 乃見焰. 心欲當之. 王遂逼妻焰. 焰遂

納之. 生什法師. 法師出家已後. 又往天竺. 故

云天竺法師也. 而言鳩摩羅什者. 本名鳩摩

羅耆婆. 此云童壽. 其父名鳩摩羅焰. 母名耆

婆. 今合取父母之名爲字. 故云爾也. 至此已

中	欄

後. 善解文什. 故名爲什. 此梗槪. 略取傳意.

非全文也. 此是皎法師作傳云爾. 餘處不見.

然此語或可然. 或不然也. 何者. 若什法師至

此. 善解文什. 故云羅什者. 高僧傳中. 更有梵

僧. 名佛馱什. 亦解文什. 然後名什乎. 彼旣不

然. 此何獨然哉. 以此言之. 未必然也. 少踐大

方者. 老子云大方無隅. 今借此語. 以喩大

乘之法也. 什法師七歲出家. 先學小乘諸論.

至年十三. 從參軍王子須利耶蘇摩受學. 蘇

摩兄弟二人. 兄名須利耶跋陀. 弟名須利耶

蘇摩. 蘇摩才辨絶倫. 兄及諸人皆從受業. 蘇

摩爲什說阿□達經. 什聞陰界諸法皆空無

相. 怪而問曰. 此經更有何義. 而1皆破壞諸

法. 答曰. 眼等諸法. 非眞實有. 什旣執2有根.

彼據因成無實. 於是硏□大小. 往復移時. 什

方知理有所歸. 遂專務方等. 因廣心義要. 受

誦中百十二門等. 故云少踐大方也. 又大方

者. 謂天竺國. 什雖生龜玆. 早向天竺耳. 硏機

斯趣者. 機是機根也. 易云. 知幾(平聲)其神乎.

又云. 幾者動之漸. 字與今別. 義或可同也. 或

不同也. 而言同者. 動之漸亦是心也. 言不同

者. 機但論心. 動之微則泛論諸事耳. 什法師

年二十. 於龜玆王宮中受戒. 住於新寺. 又於

寺側古宮中. 初得放光經. 始就披讀. 魔來蔽

文. 唯見空紙. 什知魔所爲. 誓心逾固. 魔去字

顯. 仍習誦之. 復聞空中聲. 曰汝是智人. 何用

讀此. 什曰. 汝是小魔. 宜時速去. 我心如地.

不可轉動. 今指此事. 故云爾也. 獨拔於言像

之表者. 周易有文言象辭. 假文言象辭. 方顯

下	欄

易道. 王弼周易略例. 明象文云. 夫象者出意

者也. 言者明象者也. 盡意莫若象. 盡象莫若

言. 言生於象. 故可尋言以觀象. 象生於意. 故

可尋象以觀意. 意以象盡. 象以言著. 故言

者所以明象. 得象而忘言. 象者所以存意. 得

意而忘象. 是故存言者. 非得象者也. 存象者.

非得意者也. 象生於意而存象焉. 則所存者.

北方. 北方大興盛. 大智論釋云. 北方謂北天

乃非其言也. 然則忘象者乃得意者也. 忘言

者乃得象者也. 今借此語用也. 易之言象. 本

明易道. 什法師玄悟般若. 不假言象也. 妙契

於希微之境者. 有本有得字也. 契謂契會也.

說文云. 契要也. 案契刻木爲要也. 然契有雌

雄. 像於男女. 雄爲左契. 雌爲右契老子云

執左契. 此之謂矣. 希微者. 老子云. 視之不見

名曰夷. 聽之不聞名曰希. 搏之不得名曰微.

此三者不可致3詰. 故混而爲一. 今借此語.

以喩般若無聲無形. 什法師能妙契會也. 齊

異學於迦夷者. 齊謂齊整也. 異學是外道也.

迦夷是中天竺國名. 此云赤澤國也. 言迦夷

者. 意言在西國破外道. 未必克在中天竺也.

其事者. 龜玆北界溫宿國. 有一外道. 神辨英

秀. 名振諸國. 手擊王鼓而自誓曰. 論勝我者.

斬首謝之. 什法師旣至. 以二義相□. 則迷

悶自失. 稽首歸依. 今指此事也. 楊淳風以東

扇者. 風謂般若慧風. 如淳和之風也. 東扇. 謂

扇般若之風於此東國也. 其事者. 什母先將

什至北天竺. 遇一阿羅漢. 名達摩瞿沙. 見而

異之. 謂其母曰. 常當守護. 此沙彌若年至三

經數: 一八五九

經名: 肇論疏卷中

頁數: 一七六

上	欄

十五. 不破戒者. 度人無數. 如憂婆[&FFFF]#多. 若破

戒者. 無所能爲. 正可才明絶世法師而已. 遂

將什歸其母. 後復往天竺. 臨去謂什曰. 方等

深敎. 應大闡眞丹. 傳之東土. 唯爾之力. 但於

自身無益. 其可如何. 什曰. 大士之道. 利彼忘

軀. 若必使大化流傳. 能洗悟□俗. 雖後身

當爐□苦而無恨. 後遂傳法來此. 故云東扇

也. 將爰燭殊方而匿曜□土者. 將欲也. 爰於

也. 小爾雅云. 爰易也. 燭照也. □土卽□州

也. □有五□. 前□張軌. 後□呂光. 南□吐蕃

烏孤. 西□季暠. 今言□者. 沮渠蒙遜. 五□□

都姑藏. 前後二□□都姑藏可知. 而南□西

□北□亦都姑藏者. 南□初都武威西平. 後

徙東都. 又從姑藏. 又反東都也. 西□初都姑

藏. 後遷須泉. 蒙遜切都張掖. 後遷姑藏也. 今

言□者. 是蒙遜□也. 言什法師將欲照燭此

國. 所以在□土. 隱匿才智者. 有所以也. 其事

者. 前秦主符堅. 建元十三年正月. 太史奏. 有

星現於外國分野. 當有大德智人. 入輔中國.

堅曰. 吾聞西國有鳩摩羅什. 襄陽有釋道安.

將非此耶. 卽遣使心之. 至十八年九月. 堅

遣驍騎將軍呂光. 凌江將軍姜飛. 率兵七萬.

西伐龜玆. 臨發堅餞光於建章宮. 謂光曰. 夫

帝王應天而治. 以子愛蒼生爲本. 豈貪其地

而伐之. 正以懷道之人故也. 朕聞西域有鳩

摩羅什. 深解法相. 朕甚思之. 賢哲者國之大

寶. 若剋龜玆. 可馳驛送什. 光果剋龜玆. 將什

東返. 行至□州. 聞符堅爲姚□所害. 光乃竊

號關外. 光死. 子紹襲位. 光庶子纂. 殺紹自

中	欄

立. 光姪超. 殺纂立其兄隆. 總經十八年. 呂

光父子不弘正道故. [&FFFF]#具深解無所宣化. 今

言此事也. 所以道不虛應應必有由矣者. 符

堅死此則無由也. 姚興出是謂有由也. 弘始

三年下. 後秦姚興年號也. 歲次星紀者. 丑月

爲星紀. 丑年爲赤奮若. 今以月名□年. 故云

星紀. 何者. 爾雅釋名云. 寅年攝提格. 卯年單

閼. 辰年執除. 已年大荒落. 午年敦[&FFFF]#. 未年協

洽. 申年□貳. 酉年作Ｃ. 戍年□茂. 亥年大淵

獻. 子年困頓. 丑年赤奮若月也. 正月析木. 二

月大火. 三月壽星. 四月□尾五月□火. 六月

□首. 七月實比. 八月大梁. 九月降婁. 十月□

□. 十一月玄□. 十二月星紀. 今弘始三年正

當丑年. 年屬赤奮若. 今以丑月之名. 以代丑

年之名. 故云弘始三年歲次星紀也. 有人云.

十二年名. 十二名. 皆是次第互用無苦在.

故以月名□年也. 秦乘入國入謀擧師以來

之意者. 諸本皆云八國者. 非也. 今依古本

入國是也. 三十國春秋云. 呂隆懼南□北□

之逼. 表奏請迎. 隆遷于秦. 呂光之嗣於是乎

絶. 此乃是呂隆入秦國. 非是八國也. 高僧傳

云. 弘始三年三月. 有樹連理生于廟庭. 逍遙

園. [&FFFF]#變爲□. 以爲美瑞. 謂至人應入國. 至五

月. 興遣□西公碩德. 西伐呂隆. 隆軍大敗. 至

九月隆上表歸降. 方得迎什入關. 故云入國

之謀也. 師者兵衆也. 擧兵以取計法師來耳.

意者北天竺之運數其然矣者. 文選魯靈光

殿賦序云. 自西京未央. 皆見墮壞. 而靈光

□然獨存. 意者. 豈非神明扶持. 以保漢室. 今

下	欄

效此語也. 明符堅擧兵1法. 往取什法師. 未

至而卒. 今姚興擧兵往取. 乃得歸來者. 此是

北天之運. 運數應爾也. 而言北天者. 大品

經云. 般若於佛滅後. 至南方. 次至西方. 後至

北方. 北方大興盛. 大智論釋云. 北方謂北天

竺也. 今謂北天竺. 運數展轉. 方至東國. 故云

爾耳

大秦天王者第三歎秦王姚興也. 興初承

父之後. 僭稱皇帝. 後之皇帝. 號自稱秦王. 百

官皆隆號. 改年弘始. 今不稱天子. 此云天王

耳. 道契百王之端下. 道居前王之表. 故云

百王之端. 德潤洽於未來之世. 故云千載之

下. 遊刃萬機者. 智刃也. 莊子內篇養生章

云. □丁爲文惠君解牛. 手之所觸. 肩之所

倚. 足之所履. 膝之所□Ｃ(呼歷反)然響然. 奏

刀Ｃ然. 莫不中音. 合於桑林之舞. 乃中經首

之會. 文惠君曰. □善哉伎. 蓋至於是乎. □丁

釋刀對曰. 臣之所好者道也. 進乎伎矣2乎始

臣解牛之時. 所見無非牛者. 三年之後. 未嘗

見全牛也方今之時. 臣以神遇而不以目視.

3良□歲更刀而割也. 族□月更刀而折也. 今

臣之刀. 十九年矣. 所解數千牛矣. 而刀刃

若新發於□. 彼節者有聞. 而刀刃者無厚. 以

無厚入有間. 恢恢乎. 其於游刃必有餘地矣.

萬機者. 尙書咎繇謨曰. 兢兢業業一日二日

萬機. 孔注云. 幾微也. 言當戒懼萬事之微. 今

作機字. 仍是單機字也. 言秦王者. 外能遊

智刃斷割國務. 內能終日弘通佛道也. 信季

俗蒼生之所天下. 信言信是也. 季者. 孟仲季.

經數: 一八五九

經名: 肇論疏卷中

頁數: 一七七

上	欄

季末也. 信秦王是季俗蒼生所仰如天. 釋迦

遺法之所憑如杖. 亦杖託之杖也. 遺法杖之

而得興盛也. 而言蒼生者. 蒼是天色. 莊子逍

遙篇云. 天之蒼蒼. 其正色耶. 今云天生. 故云

蒼生. 所謂衆生也. 時乃集義學沙門下. 于時

集諸僧也. 義學謂學義者也. 秦時有逍遙園.

園中有觀. 故云逍遙觀也. 叡師云. 逍遙園西

明閣. 閣亦觀也. 逍遙園在西京故城之北. 臨

渭水也. 躬執秦文與什參定方等者. 什法師

弘始三年十二月二十日至長安. 弘始五年

四月二十三日. 於逍遙園中. 出大品經. 秦王

躬覽舊經. 驗其得失. 今言其事也. 其所開託

者下. 明秦王所請譯經. 開託法門者. 非但取

益當時. 乃爲末代津梁也. 累劫者. 意云當來

久遠利益也

余以短乏下第四序論意也. 短謂短學. 乏

謂乏才. 曾謂曾經也. □謂間□也. 嘉善也. 謂

經預間在五百人數會耳. 以爲上聞異要始

于時也者. 我以此時初聞異法要法耳. 然聖

智幽微下. 前且明曾聞般若. 今明般若難解.

不可言說也. 爲試罔像其懷下. 懷抱罔像. 然

似如有解. 寄狂言以說之也. 而言罔像者. 莊

子外篇北遊章云. 黃帝遊赤水之北. 登乎崑

崙之比. 南望而遺其玄珠. 使智索之而不得.

使離誰朱索之而不得. 使契□索之而不得.

乃使罔象. 罔象得之. 黃帝曰. 異哉罔象. 乃可

以得之乎. 郭注云. 明得眞者. 非用心也. 罔象

焉卽眞. 今用此語也. 字雖少異. 本出莊子

文

中	欄

放光云般若無所有相下第二正標無知論

之宗旨. 以爲論體也. 文有五段. 第一標宗. 第

二辨相. 第三融會. 第四明體. 第五總結. 今

初. 文中有三. 初正標宗. 次解釋. 後引證. 今

初引兩經標立無知宗旨也. 此辨智照之用

而曰無相無知者. 此亦是釋. 但未正釋也. 此

句如問. 旣云般若. 正明智用. 應是有知. 乃云

無相無知. 何故然耶. 果有無相之知不知之

照明矣者. 此句如答也. 果者決定也. 定有無

相之知. 則無取相之知. 以無取相之知. 以無

取相之知. 明是無知也

何者夫有所知卽有所不知下第二解釋

也. 有所知者. 取相知也. 若有取相知. 則無無

相知也. 又取相此卽忘彼. 知事卽迷理. 故知

有所知者. 則有所不知也. 以聖心無知無所

不知者. 無此取相知. 則有無相知也. 又取相

旣有所不知. 卽不取相則無所不知. 理數然

矣. 不知之知乃曰一切知者. 無心取相而能

知萬物者. 乃是聖人一切智之所知也

經云聖心無知下第三引證也

是以聖人虛其心而實其照下第二辨相

也. 所言相者. 非有相之相. 乃是無相之相耳.

老子云. 虛其心. 實其腹. 弱其志. 强其骨. 今

借此語也. 虛其心. 謂不取相也. 實其照. 遍

知萬法也. 故能默1曜韜光者. 以不取相. 故

能潛照萬法也. [&FFFF]#光者. 謂藏匿智光. 而不

取相也. 虛心者. 謂心無執著也. 玄2覽者. 謂

幽鑒也. 閉智者. 謂不分別也. 塞聽者. 不聽納

也. 又不*曜而*曜名爲默*曜無光而光名爲

下	欄

韜光. 無心而心謂之虛心. 不*鑒而*鑒名爲

玄*覽. 不知而知謂之閉智. 無聽而聽謂之塞

聽. 雖復閉智塞聽. 而獨悟空空之理. 故云

獨覺冥冥也. 然冥冥語. 出莊子. 莊子云. 照照

生於冥冥. 有倫生於無形. 今借此語. 以喩空

空也

然則智有窮幽之鑒而無知焉下第二融會

也. 聖智窮盡幽微而不取相. 故曰無知. 聖神

應會機緣而不動念. 故曰無慮也. 神無慮故

下. 此故字. 或屬上. 或屬下. 皆得也. 以聖神

無慮. 故能自在於世間之表. 卽是自在義也.

以聖智無知. 故能玄悟於事像之外也. 智雖

事外下. 雖云聖智玄照事外. 卽色知空也. 非

謂離色有空也. 雖云聖神自在於世間之表.

非謂不化衆生. 終日在域中應化也. 所以俯

仰順化下. 俯謂低. 仰謂擧. 應見大者. 爲現無

邊之身. 是謂仰也. 應見小者. 爲現三尺之體.

是謂俯也. 應化接誘衆生. 無有窮已也. 無幽

不察而無照功者. 無幽微而不察. 謂皆察也.

自亡其照功也. 謂無知也. 斯則無知之所知

下. 此是無知之知. 聖人神智之所應會也

然其爲物下第四明體也. 文中有三. 初正

明體. 次解釋. 後引兩經證成. 今初. 言其者.

聖智也. 物者. 謂此聖智之爲物性也. 此乃非

物名爲物耳. 實而不有虛而不無者. 知法皆

空. 謂之實也. 雖言是實. 而體性非物. 故言不

有. 體性非物. 卽名爲虛. 無所不知. 故云不

無. 亦可言以無知. 故言不有. 無所不知. 故言

不無耳. 存而不可論者其唯聖智乎者. 不無

經數: 一八五九

經名: 肇論疏卷中

頁數: 一七八

上	欄

此智. 故言存也. 不可論其相貌定有定無. 故

言不可論也. 唯獨聖智如此. 故云唯也

何者欲言其有無狀無名下第二解釋也.

無狀者. 無狀貌也. 無名者. 無名字也. 聖以

之靈者. 以用也. 聖人用此靈通無所不知也.

聖以虛故虛不失照者. 雖虛而不失照鑒

之用也. 無狀無名故照不失虛者. 雖照知而

不取相也. 混而不□者. 混雜也. □變也. 出杜

預注春秋. 雖混同萬法. 而各各差別. 不□變

也. 動以接粗者. 有所動作. 應接機緣. 故云接

粗也. 是以聖智之用下. 常有用未嘗暫廢. 只

自心其形相. 不可暫得也

故寶積曰下第三引兩經證成也. 是維摩

經中. 長者子寶積說偈文也. 舊經云爾. 今經

云. 以無心意無受行也. 不動等覺而建立諸

法. 等覺卽般若也. 謂聖智不動而無所不爲.

故云建立衆生於實際也. 所以聖跡萬端其

致一而已矣者. 種種變現. 故云萬端. 同是般

若一致之所爲作. 故云一耳

是以般若可虛而照下第五總結也. 般若

之智雖無知. 而能鑒照眞諦之理. 雖1忘相而

可見知. 然此忘字義. 應是亡2失之亡. 諸本

皆作忘遺字. 良以眞諦不可取相. 故云*忘

耳. 萬動可卽而靜下. 萬物起動. 卽動無動. 聖

應無爲. 無所不爲也. 斯卽不知而自知下. 不

作有相知. 自是無相知. 不同有心爲. 自是無

心爲也. 復何知哉下. 不知而知. 卽無定知. 故

云復何知. 不爲而爲. 卽無定爲. 故云復何爲

也

中	欄

問曰夫聖人眞心獨朗下第三問答料簡

也. 文有九番. 然有四難. 第一有一番能所難.

第二有一番名體難. 第三有四番境智難. 第

四有三番生滅難. 前三難皆難無知. 後一難

直難生滅. 今初. 問卽難也. 前論文云. 智有窮

幽之鑒而無知焉. 神有應會之用而無慮焉.

無知卽無智也. 無慮卽無會也. 今難此語耳.

意云. 有能知能會. 有可知可會. 卽是有知有

會. 何得言無知耶. 文中有二. 前□前難. 後玄

□難. 雖有兩意. 通難一義. 合爲一難也. 而言

眞心獨朗者. 朗明也. 謂般若之心. 獨自朗悟.

無物3無知. 故云物物斯照也. 應接無方下.

有緣皆應皆接. 無有齊限. 故曰無方. 有所云

爲. 皆與機緣應會. 故云動與事會也. 物物斯

照故知無所遺者. 皆知. 故無遺漏也. 有本作

智字. 義意雖同. 望下不然也. 動擧事會故會

不失機者. 有機則會. 故不失也. 會不失機故

4有會於可會者. 可會卽衆生也. 知無所遺故

*有知於可知者. 有本云. 必亦有知於可知.

煩長也. 義雖無失. 不如省要也. 可知卽所知

之理也. *有知於可知下. 覆疏上句也. 旣知

旣會下. 聖不虛知. 卽是有知. 聖不虛會. 卽是

有會. 故曰旣知旣會. 旣有知會. 何故言智有

窮幽之鑒而無知焉. 神有應會之用而無慮

焉耶. 若夫忘知遺會下. 第二玄□難也. 有本

言若云. 亦得也. 若以聖人雖有知會. 而不言

我能有知我能有會也. 5卽是聖人無私於知

會以成其私者. 此是聖人之心. 不私作知會

解. 息*忘其知會. 非謂無知無會也. 而言以

下	欄

成其私者. 莊子外篇天道章云. 孔子擧仁

義. 以說老聃. 聃曰. 何謂仁義. 孔子曰. 忠心

勿愷悌. 兼愛無私. 是謂仁之情也. 老聃曰. 無

私焉乃私. 郭注云. 世所謂無私者. 釋已而愛

人. 夫愛人者. 亦欲人之愛已. 此乃其私. 非亡

公而6公者也. 今借此語. 明聖人雖無心取知

會. 乃是知會. 如無私乃成私耳. 斯可謂不

自有其知安得無知哉者. 若云自*忘知會者.

此乃自不謂有知會. 然知會之體非無. 何得

言無知會乎. 答曰夫聖人功高二義而不仁

下. 答也. 前難中雖有兩意. 同難知會. 今更不

分別. 合作一答也. 文中有三. 第一序本宗. 第

二述難意. 第三結答. 今初. 功高二儀而不仁

者. 二儀謂天地也. 不仁者. 老子云. 天地不

仁. 以萬物爲芻狗. 聖人不仁. 以百姓爲芻狗.

今借此語也. 聖人功高天地. 是卽仁矣. 而不

自矜其能. 是謂不仁也. 般若智明過於日月.

是卽明矣. 而忘其知. 故曰彌昏. 小爾雅云. 彌

益也. 彌久也. 今取益義耳. 豈曰木石7鼓其

懷其於□知者. 意云. 聖人無知者. 懷抱豈

同木石. 名此爲無知乎. 固不然也. 誠以異於

人者神明下. 人者神明. 法有取相. 是卽知矣.

聖人神明不取法相. 故曰無知. 以無知故. 不

可作事相取也. 子意欲令下. 第二述難意也.

文中有二. 前□前難意. 後玄□難意. 令初也.

前難末云. 聖人無私於知會. 故名無知者非

也. 不自有其知者. 自不以知會爲有也. 而未

嘗不有知者. 有知在也. 無乃乖於聖心下. 無

乃乃也. 如爾雅云. 無定定也. 無寧寧也. 不顯

經數: 一八五九

經名: 肇論疏卷中

頁數: 一七九

上	欄

顯也. 不承承也. 言乃乖聖心. 失文旨也. 何者

經云下. 釋經意. 明所以乖聖心失文旨也. 無

知無見者. 一往爲知. 明了爲見. 亦可一往爲

見. 明了爲知也. 無作無緣者. 作謂起作. 緣謂

攀緣也. 斯知自無知矣. 豈待反照然後無知

哉者. 聖心無所取相. 故名無知. 非是實有知

自忘其知. 名爲無知也. 若有知性空而稱淨

下. 第二玄□難意也. 若以聖人實有般若之

知. 但以其體性是空故曰無知者. 非今無知

之本意也. *卽不辨於惑智者. 般若亦空. 惑

智亦空. 二俱是空. 同是無知. 是則無別也. 三

毒四倒下. 不但惑智. 乃至三毒等皆爾. 亦

以性空爲淨. 與般若何異. 何故獨稱般若無

知乎. 若以所知美般若下. 若以眞諦所知之

境無相故. 歎美能知之智爲無知者. 亦非也.

所知自常淨般若未嘗淨者. 眞諦自空. 般若

非空也. 亦無緣致淨下. 眞諦自空. 不關般若.

何緣令般若同眞諦之空. 而言無知乎. 然經

云下. 釋經中明般若無知本意也. 將無以般

若體性眞淨本無惑取之知者. 將無以者. 意

言以也. 如世說云將無同意言同也. 以般若

體性不取著於眞諦. 無惑取之知. 故曰無知

耳. 無惑取之知不可以知名哉者. 從然經云

至此. 文勢乃盡耳. 以無有惑取之知. 故言

無知耳. 豈唯無知名無知者. 又答前忘知遺

會也. 非是自忘其知會. 然後言無知. 只此

1知性自無知矣. 不待忘也. 是以聖人下. 第

三結答也. 眞諦無□馬之遺下. 經說象馬□

三獸度河. 淺深有異. 象盡河底而無遺. □馬

中	欄

未盡故有遺. 今明般若觀眞諦. 眞諦無遺. 不

如□馬. 故云無□馬之遺. 般若之智鑒照窮

盡. 故云無窮之鑒也. 所以會而不差下. 會機

緣不差失. 當道理無取著. 寂然泊然無知. 而

遍知諸法也

難曰夫物無以自通下第二有一番名體難

也. 難中有二. 先且泛序名體相召. 然後正

致難. 今初. 言物無以自通者. 物不能自呼召

得物體. 故須立名以□物. 名能召物體. 故名

爲通也. 物雖非名下. 物雖非是名. 而有物當

名. 名□得物體也. 是以卽名心物下. 卽以物

名取物體. 則物體可取. 不能隱避也. 而論云

聖心無知下. 第二正致難也. 意謂無知未嘗

知下. 明兩名別也. 斯卽名敎之所通下. 立知

無知兩名. 本□知無知兩體也. 然論者欲一

於聖心下. 論主云. 知無知只是一聖心. 而知

無知兩名別也. 尋文心實下. 以知無知兩名.

心其兩實. 不相當也. 何者下. 釋所以不當

之意也. 若聖心是知. 卽非是無知. 故云無所

知無所辦. 下句反此. 若二俱無得無所2得復

論者. 若知無知俱不得聖心. 卽兩名皆不當

實. 故不須復論也. 答曰經云下. 答文中有

二. 先且序般若絶言之意. 後正答其所難. 今

初也. 3斯無名之法下. 般若如此. 乃是無名

之法. 故不可以名言言之也. 言雖不能言下.

雖不可言. 假言方通. 非言不傳也. 是以聖人

終4日. 智無知者. 非實無知也. 欲明聖智無

所取著. 故言無知耳. 辨相不爲無通鑒不爲

有者. 若依前釋. 以辨聖智. 能通知諸法. 故非

下	欄

無知也. 以通聖智無有執著. 故非有知也. 若

依後釋以辨相. 故言聖智無知. 其實非無知

也. 以通鑒故言聖智有知. 其實非有知也. 非

有故知而無知下. 覆上也. 以非有故. 有知卽

無知. 以非無故. 無知卽有知也. 是以知卽無

知下. 結也. 無以言異而異於聖心者. 莫以知

無知兩言有異. 謂聖心有有無之別也

難曰夫眞諦5境智深玄下第三有四番境

智難也. 四番連環更不分別. 今初番也. 眞諦

謂無生眞境. 非般若妙智. 不能測知也. 聖智

之能在玆而顯者. 般若有知. 眞諦之功能也.

眞諦卽般若之緣也者. 般若所緣緣於眞諦

也. 以緣心智智卽知矣者. 旣有所知之緣. 卽

有能知之智. 所知之緣旣有法. 能知之智應

有知也. 答曰. 以緣心智智非知也下. 答文有

三. 第一直釋答第二相形答. 第三總結答. 今

初. 先標. 後釋. 今言不得以緣心智. 令智有知

也. 何者下. 釋所以也. 放光云不緣色生識

者. 凡人皆緣色生識. 所以有見. 有見卽有知.

聖人不緣色而生識. 卽是無見. 無見卽無知

也. 又云五陰淸淨下. 五陰無相. 故云淸淨. 般

若無知. 故云淸淨也. 般若卽能知也. 五陰

卽所知也. 般若是能知之智. 五陰是所知之

境也. 所知卽緣也. 卽是所緣之法也. 夫知與

所知相與而有下. 第二相形答也. 雙辨眞俗

二諦. 惑解兩智. 與者共也. 相與而有. 謂惑智

惑境也相與而無. 謂眞智眞境也. 以俗諦有

相. 故惑智有知. 故云相與而有. 以眞諦無相.

故眞智無知. 故云相與而無也. 相與而無故

經數: 一八五九

經名: 肇論疏卷中

頁數: 一八○

上	欄

物莫之有者. 以眞諦無相故眞智無知. 人莫

能令其有知也. 相與而有故物莫之無者. 以

俗諦有相故. 惑智有知. 人莫能令其無知也.

物莫之無故爲緣之所起者. 以不莫能令其

無知故. 卽相因而起也. 物莫之有故緣所不

能生者. 以人莫能令其有知故. 卽不相因而

起也. 緣所不能生故照緣而非知者. 謂眞智

也. 雖照眞諦. 不爲眞諦所生也. 爲緣之所起

故知緣相因以生者. 謂惑智也. 境智相因而

得生也. 是以知與無知生於所知矣者. 雙結

惑解兩知兩境也. 何者夫智以知所知取相

故名知者. 此謂惑智惑境也. 眞諦自無相眞

智何由知者. 此謂眞智眞境也. 所以然者下.

覆前兩義. 今從此下至不從因緣有故. 卽直

明惑境惑智也. 而言所知非所知所知生於

知者. 所知不自得所知名. 以因能知. 故得所

知名也. 所知旣生知知亦生所知者. 所知旣

因能知而得名. 能知亦因所知而得名也. 1知

所知旣相生相生卽緣法者. 彼此□互相因

而生. 卽是因緣所生法也. 緣法故非眞者. 以

從緣生則非眞也. 非眞故非眞諦者. 旣從緣

生卽是俗諦也. 故中觀曰下. 引中論意. 非

全文. 此意明俗諦. 言勢隨及眞耳. 今言眞諦

曰眞下. 從叱至不見有法無緣而生. 明眞智

眞諦也. 眞諦旣名眞. 眞故卽不從因緣而生

也. 故經曰不見有法無緣而生者. 有法皆從

緣生. 無有有法而非緣生. 則明非緣生者. 是

眞諦也. 涅槃經云. 是諸外道. 無有一法不從

緣也. 諸經之中. 通有此意. 今泛引也. 是以眞

中	欄

智觀眞諦下. 第三總結答也. 2智不取所知此

智何所知者. 以不取所知故. 名無知也. 3智

然非無知但眞諦非故知所眞智亦非知者.

不同木石之無知. 故云然非無知也. 但以眞

諦非是有相之所知故. 眞智不取相. 名爲無

知耳. 而子欲以緣心智下. 子者男子之通稱

也. 子以眞諦所緣之法是有. 而令般若有知

也. 緣4緣自非緣於何心知者. 眞諦之緣自無

其相. 眞智之法. 何得有知耶. 難曰論云不

取者下. 第二番也. 執前不取之言. 以爲難耳.

爲無知故不取下. 爲無所知故言不取. 爲先

知然後忘取. 故言不取耶. 冥若夜遊者. 無所

知則同夜行. 不辨黑白. 知則異於不取者. 知

與不取異. 則當知之時有取. 然後忘知. 始是

不取耳. 答曰非無知故不取者. 雙排兩難

也. 當知之時. 卽不取相. 故言無知耳. 難曰論

云不取者下. 第三番也. 不物於物者. 不以

物爲有物也. 若以物爲有物. 則是惑取. 不以

物爲有物. 則無惑取也. 無取則無是下. 旣無

所取. 何物是物. 何物當聖人之心耶. 旣不當

聖心. 云何聖人無所不知乎. 答曰然無是無

當者. 按成此語. 實無可是. 實無可當也. 夫無

當則物無不當者. 無當乃當眞理. 無是乃是

眞理也. 物無不是則是而無是者. 是眞理雖

是無所是. 當眞理雖當無所當也. 盡見諸法

而無見者. 盡見諸法. 則有當有是. 而無見者.

則無當無是也. 難曰聖心非不能是下. 第四

番也. 非不能以萬物爲是物. 然以無物可是

物故. 聖人不以物爲有物耳. 雖是不是是故

下	欄

當是於無是矣者. 物非是有故當是無. 不以

物爲有物. 應以物爲無物也. 誠以般若無有

有相之知者. 不同惑智有相知也. 若以無相

爲無相又何異累於眞諦者. 不作有相知. 但

作無相知也. 又不有有相知. 但有無相知. 如

此有何患累耶. 答曰聖人無相者. 聖人以無

相爲心也. 旣以無相爲心. 不但無於有相. 亦

乃無於無相也. 若以無相爲無相下. 若謂聖

人以無相爲相. 有此無相之知. 此則無相乃

成相. 無知乃是知也. 捨有而之無譬猶逃峰

而赴壑者. 之適也. 峰謂山. 壑謂水. 避山而赴

水. 俱有害身之患也. 處有不有下. 處有不

取有相. 居無不取無相也. 然亦不捨於有無

者. 卽有爲不有. 非謂離有爲不有. 卽無爲不

無. 非謂離無爲不無也. 和光塵勞者. 老子云.

和者和其光. 同其塵. 今借此語. 以明聖人和

光同塵. 在有同有. 在無同無. 同有. 不取有.

同無不取無也. 周旋者. 往來也. 寂然而往下.

寂泊俱是靜也. 往卽寂往. 往無往矣. 來卽

泊來. 來無來矣. 恬言無爲者. 恬然言然. 無所

施爲. 雖無所爲. 而無所不爲也. 言音去聲也.

莊子外篇天道章云. 夫虛靜恬言寂漠無爲

者. 天地之本. 道德之至也

難曰聖心雖無知下第四有三番生滅難

也. 三番卽爲三. 今初番也. 應接機緣不失機

會. 故云應會不差耳. 存之者. 存而不應也. 可

乎者. 有本云何乎. 有本云可乎. 皆得言聖心

可得生滅乎. 答曰生滅者生滅心也者. 謂凡

言生者生於心. 滅者滅於心也. 聖人無心生